„Citofluorometrijas reaģentu un piederumu piegāde Ķīmijterapijas
 un hematoloģijas klīnikas darbības nodrošināšanai”

Iepirkuma instrukcija

2. pielikums iepirkuma

„Citofluorometrijas reaģentu un piederumu piegāde Ķīmijterapijas

 un hematoloģijas klīnikas darbības nodrošināšanai”

RAKUS 2014/2M Instrukcijai

PIEGĀDES LĪGUMS (projekts)
par citofluorometrijas reaģentu un piederumu piegādi 

SIA “Rīgas Austrumu klīniskā universitātes slimnīca”, reģistrācijas Nr. 40003951628, juridiskā adrese Hipokrāta iela 2, Rīgā, LV-1038, kuru saskaņā ar statūtiem pārstāv valde: valdes priekšsēdētājs Viesturs Boka, valdes locekle Anita Slokenberga un valdes loceklis Imants Rezebergs, turpmāk tekstā „Pircējs”, un

_____________________, kuru saskaņā ar statūtiem/pilnvaru pārstāv tās __________________________________, turpmāk tekstā „Piegādātājs”,

abi kopā turpmāk saukti “Puses”, katrs atsevišķi “Puse”,
pamatojoties uz Pircēja rīkotās iepirkuma procedūras „Citofluorometrijas reaģentu un piederumu piegāde Ķīmijterapijas un hematoloģijas klīnikas darbības nodrošināšanai”, id. Nr. RAKUS 2014/2M, rezultātiem, savstarpēji vienojoties, bez maldības, spaidiem un viltus vienam pret otru, un pamatojoties uz spēkā esošajiem normatīvajiem aktiem, noslēdz šo piegādes līgumu (turpmāk tekstā “Līgums”):
I daļa

Speciālie noteikumi

1. Līguma priekšmets un līgumcena

1.1. Līguma priekšmets ir citofluorometrijas reaģentu un piederumu piegāde, (turpmāk tekstā “Preces” vai “Prece”) SIA „Rīgas Austrumu klīniskā universitātes slimnīca”.
1.2. Piegādātājs apņemas piegādāt Pircējam, bet Pircējs apņemas pieņemt un apmaksāt Piegādātāja pienācīgi piegādātās Preces, kuras noteiktas Līguma pielikumā Nr. 1.
1.3. Piegādātājam nav pretenziju, ka Pircējs iepērk tādu Preču daudzumu no Līguma pielikumā Nr. 1 norādītā prognozējamā apjoma, kāds nepieciešams Pasūtītāja darbības nodrošināšanai
1.4. Preces cenas tiek noteiktas euro, atbilstoši Piegādātāja iesniegtajam piedāvājumam iepirkuma procedūrā un ir norādītas Līguma pielikumā Nr. 1.

1.5. Preces cenā ir iekļauti visi nodokļi un izdevumi, kas rodas Piegādātājam sakarā ar Preces ievešanu Latvijas Republikā un tās piegādi Pircējam saskaņā ar šo Līgumu.

1.6. Līguma cena (orientējošā) ir līdz EUR ___,__ (____________ euro un __ euro centi), plus pievienotās vērtības nodoklis (PVN).
1.7.  PVN nav iepirkuma priekšmeta daļa, bet tiek piemērots un maksāts atbilstoši normatīvajos aktos noteiktajam.
1.8. PVN pie pašreizējās 21?/12? % likmes sastāda EUR ___,__ (____________ euro un __ euro centi). Kopējā Līguma summa pie pašreizējās 21?/12? % PVN likmes ir EUR ___,__ (____________ euro un __ euro centi).
2. Līguma darbības termiņš

Līgums stājas spēkā tā parakstīšanas dienā un tiek noslēgts uz 12 (divpadsmit) mēnešiem. Līgums ir spēkā līdz pilnīgai abpusējai saistību izpildei.
3. Piegādes noteikumi

3.1. Piegādes noteikumi – DDP (INCOTERM 2000).
3.2. Prece tiek nodota stacionārā „Latvijas Onkoloģijas centrs”, Hipokrāta ielā 4, Rīgā- Ķīmijterapijas un hematoloģijas klīnikā.

3.3. Preču pasūtīšanu veic Pircēja kontaktpersona _________________, tālr. ________, e- pasts: ________@aslimnica.lv.

3.4. Preču pasūtīšana tiek veikta pa e- pastu _______@____/ tālruni Nr. _________.

3.5. Kontaktpersona Līguma izpildei no Piegādātāja puses: _, tālr. ________, e- pasts: ________@____.
II daļa
Vispārīgie noteikumi

4. Preces kvalitāte

4.1. Piegādātājs apņemas piegādāt Preci pienācīgā kvalitātē un atbilstošā iepakojumā. 

4.2. Piegādātājs atbild par Preces kvalitāti līdz tās derīguma termiņa beigām un sedz Pircējam visus ar Preces neatbilstību kvalitātei saistītos zaudējumus. Precei jābūt iepakotai tā, lai transportēšanas un glabāšanas laikā saglabātos nemainīga Preces kvalitāte.

4.3. Bojātu un pasūtījumam neatbilstošu Preci Piegādātājs apmaina pret atbilstošu Preci divu darba dienu laikā no neatbilstošās Preces nodošanas Pircējam. Izdevumus, kas saistīti ar Preču apmaiņu, sedz Piegādātājs.

4.4. Piegādāto Preču derīguma termiņam ir jābūt ne mazākam kā ¾ no kopējā derīguma termiņa laika.

4.5. Precei jābūt marķējumam un instrukcijām latviešu valodā atbilstoši spēkā esošiem normatīvajiem aktiem.

5. Preces piegādes un saņemšanas kārtība

5.1. Prece tiek piegādāta atsevišķās partijās, pamatojoties uz Pircēja veiktiem iepriekšējiem pasūtījumiem, kas pamatojas uz Pircēja aptiekās esošajiem Preces atlikumiem. Katrā pasūtījumā Pircējs norāda pasūtīto Preces nosaukumu, daudzumu, nepieciešamo piegādes datumu. Pasūtījumu apjomus un veikšanas intervālus Pircējs izvēlas pēc saviem ieskatiem. 

5.2. Piegādātājs izpilda pasūtījumus, piegādājot visas pasūtījumos norādītās Preces vienas darba dienas laikā no pasūtījuma izdarīšanas dienas, ja vien Puses konkrētajā pasūtījumā nav vienojušās citādi. 

5.3. Preces piegādi, izkraušanu un novietošanu Pircēja telpās nodrošina Piegādātājs.

5.4. Par Preces nodošanu tiek sastādīti abpusēji parakstīti Preču pavadzīmes – rēķini, kas apliecina to, ka pasūtījums ir izpildīts. Preču pavadzīmēs – rēķinos tiek fiksēts piegādātās Preces daudzums un cena atbilstoši šā Līguma pielikumam Nr. 1.

5.5. Ja Piegādātājs nespēj piegādāt kādu no Līguma pielikumā Nr.1 minētām Precēm sakarā ar ražotāja atteikumu, Piegādātājs vismaz 2 (divas) nedēļas pirms piegādes pārtraukuma rakstiski informē Pircēju.
6. Norēķinu kārtība

6.1. Pircējs veic apmaksu līdz 60 (sešdesmit) dienu laikā pēc Preču pavadzīmes - rēķina abpusējas parakstīšanas dienas.
6.2. Pirkumu apmaksa tiek veikta ar bezskaidras naudas norēķiniem, pirkuma maksu ieskaitot Piegādātāja norādītajā bankas kontā.

6.3. Par samaksas veikšanas dienu tiek uzskatīta diena, kad banka ir pieņēmusi izpildei Pircēja maksājuma uzdevumu.

7. Pušu tiesības un pienākumi

7.1. Piegādātājam ir pienākums: 

7.1.1. veikt savlaicīgu Preču piegādi saskaņā ar šī Līguma noteikumiem; 

7.1.2. piegādāt Preces atbilstoši Piegādātāja iepirkumam izteiktajam piedāvājumam;
7.1.3. piegādāt Preces par iepirkumā piedāvātajām cenām visā Līguma darbības laikā; 

7.1.4. ja Piegādātājs turpmāk nespēj piegādāt Preces, tas nekavējoties, bet ne vēlāk kā vienas dienas laikā, rakstiski informē Pircēju;

7.1.5. ja Piegādātājs piegādā kvalitātes prasībām neatbilstošas Preces un neatbilstība tiek atklāta pēc Preču pieņemšanas no Pircēja puses, Piegādātājam ir pienākums aizstāt neatbilstošās Preces ne vēlāk kā divu darba dienu laikā pēc paziņojuma saņemšanas no Pircēja;

7.1.6. Piegādātājs ir atbildīgs par trešajām personām un Pircējam nodarīto kaitējumu, kas tiem radušies sakarā ar Preču kvalitātes trūkumu.

7.1.7. ja Piegādātājam objektīvu apstākļu dēļ noliktavā nav Pircēja pasūtītās Preces, Piegādātājs Pircējam piegādā analogu Preci par iepirkuma cenu.

7.2. Piegādātājam ir tiesības:

7.2.1. saņemt pirkuma maksu par pienācīgi piegādātām Precēm.

7.2.2. Ja Pircējs nav veicis maksājumus, kas izriet no šī Līguma, Piegādātājam 7 (septiņu) dienu laikā no maksājumu nokavējuma iestāšanās brīža ir jābrīdina Pircējs par veicamo maksājumu kavējumu. Ja 20 (divdesmit) dienu laikā no šī brīdinājuma saņemšanas Pircējs nav veicis maksājumus, Piegādātājam ir tiesības pārtraukt pieņemt jaunus Preču pasūtījumus līdz parāda pilnīgai samaksai vai vienpusēji izbeigt līgumu, par to trīs darba dienu laikā rakstveidā paziņojot Pircējam, izņemot gadījumus, kad Pircējs ir apstrīdējis maksājuma summas pamatu vai parāda apmēru.
7.3. Pircējam ir pienākums:

7.3.1. nekavējoties pieņemt Piegādātāja pienācīgi piegādātās Preces; 

7.3.2. nodrošināt saņemto Preču pieņemšanu.

7.4. Pircējam ir tiesības:

7.4.1. atteikties pieņemt Preces, ja netiek ievērots Preču piegādes termiņš;

7.4.2. ja Piegādātājs turpmāk nespēj piegādāt Preces par iepirkuma cenām, Pircējs rīkojas atbilstoši Līguma 8.1. un 8.2. punktos noteiktajam.
8. Pušu atbildība

8.1. Ja Piegādātājs nevar piegādāt Preces, atsakās piegādāt Preces par Līguma pielikumā Nr.1 noteiktām  cenām, vai kavē Preču piegādi, Pircējam ir tiesības saņemt līgumsodu EUR 70,00 (septiņdesmit euro un 00 euro centi) par katru nepiegādāto Preču pozīciju, bet kopā ne vairāk kā 10% no līgumcenas.

8.2. Par katru Preču piegādes nokavēšanas gadījumu Pircējs ir tiesīgs saņemt no Piegādātāja soda procentus 0,05 % apmērā par katru dienu no nokavētās piegādes (pasūtījuma) kopsummas.

8.3. Par katru Preču apmaksas nokavējumu Piegādātājs ir tiesīgs saņemt no Pircēja soda procentus 0,05 % apmērā par katru nokavēto samaksas dienu no neapmaksātās summas. 

8.4. Līgumsoda samaksa neatbrīvo Puses no Līguma saistību izpildes.

9.  Līguma grozīšanas kārtība un kārtība, kādā pieļaujama atkāpšanās no līguma

9.1. Pircējam ir tiesības pārtraukt šī Līguma darbību 10 (desmit) dienas iepriekš rakstiski paziņojot Piegādātājam, ja:

9.1.1. Piegādātājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;

9.1.2. pret Piegādātāju ir uzsākta maksātnespējas procedūra, vai tā darbība ir apturēta;

9.1.3. Piegādātājs nepiegādā Preci atbilstoši Līguma pielikumam Nr.1 un Pircēja pasūtījumam un piegāde nokavēta vairāk kā 10 (desmit) dienas;

9.1.4. Piegādātājs nepilda citus Līguma noteikumus.

9.2. Līguma pārtraukšanas gadījumā Pircējs samaksā Piegādātājam par faktiski laikā veiktajām Preces piegādēm saskaņā ar šī Līguma noteikumiem. 
9.3. Pusēm rakstiski vienojoties, Līguma darbība var tikt priekšlaicīgi izbeigta.

10. Nepārvarama vara

10.1. Puses tiek atbrīvotas no atbildības par daļēju vai pilnīgu Līguma saistību neizpildīšanu, ja tam par iemeslu ir tādi nepārvaramas varas apstākļi kā plūdi, ugunsgrēks, zemestrīce, karadarbība, u.c. no Pusēm neatkarīgi apstākļi, ja šie apstākļi ir iestājušies pēc Līguma noslēgšanas un kuru iestāšanos neviena no Pusēm neparedzēja un nevarēja paredzēt.
10.2. Ja šie apstākļi turpinās vairāk kā 3 (trīs) mēnešus, katrai no pusēm ir tiesības lauzt līgumu un neuzņemties par to nekādu atbildību, ar noteikumu, ka otra Puse tiek informēta par līguma laušanu 20 (divdesmit) dienas iepriekš. Par pietiekamu apstiprinājumu nepārvaramas varas apstākļiem ir dokuments, kuru ir izdevusi kompetenta valsts iestāde.

10.3. Par nepārvaramas varas apstākļiem nav uzskatāma vispārēja cenu celšanās, t.sk. degvielas, elektroenerģijas, gāzes u.c. cenu paaugstināšanās, vispārēja inflācija valstī, valūtas kursu svārstības un citi biznesa riski.

11. Citi nosacījumi

11.1. Visi Līguma grozījumi, vienošanās par tā izbeigšanu un citas vienošanās, kas saistītas ar Līgumu vai tā izpildīšanu, tiek sastādīti tikai rakstveidā un pēc abpusējas parakstīšanas tiek pievienoti Līgumam kā pielikumi, un kļūst par tā neatņemamu sastāvdaļu.

11.2. Jautājumos, kuri nav atrunāti šajā Līgumā, Puses vadās no Latvijas Republikā spēkā esošajiem normatīvajiem aktiem.

11.3. Puses savstarpēji apņemas neizpaust konfidenciāla rakstura informāciju, kas tām kļuvusi zināma šī Līguma saistību izpildes gaitā.

11.4. Pušu domstarpības, kas saistītas ar Līguma izpildi, tiek risinātas sarunu ceļā, ar iespēju panākt vienošanos. Vienošanās tiek noformēta rakstiski. Gadījumā, ja Puses nevar vienoties, tad strīdu nodod izskatīšanai tiesā Latvijas Republikā spēkā esošajos normatīvajos aktos paredzētajā kārtībā.

11.5. Ja Līguma darbības laikā notiek Pušu reorganizācija, likvidācija utt., tā tiesības un pienākumus realizē tiesību un saistību pārņēmējs.

11.6. Juridiskās adreses vai bankas rekvizītu maiņas gadījumā Pušu pienākums ir septiņu dienu laikā paziņot par to otrai Pusei.

11.7. Līgums sastādīts divos eksemplāros uz __ lapām ar 1 pielikumu uz __ lapām, no kuriem viens glabājas pie Piegādātāja, otrs pie Pircēja. Abiem eksemplāriem ir vienāds juridiskais spēks.

	 13. Pušu rekvizīti un paraksti 
	

	PIRCĒJS:





PIEGĀDĀTĀJS:

SIA “Rīgas Austrumu klīniskā universitātes slimnīca”

Hipokrāta ielā 2, Rīgā, LV-1038

Reģ. Nr. 40003951628

Banka: AS Swedbank

Bankas kods HABALV22

Konta Nr. LV24HABA0001407045805
____________________________

V. Boka

_____________________________

A. Slokenberga

_____________________________

I. Rezebergs
Adrese

Reģ. Nr. 

Banka: 

Bankas kods

Konta Nr. 
_______________________________


	


